EkBass/fiwiki-20250220-pages-articles huggingface dataset:
HMS Puckeridge

HMS Puckeridge (viirinumero L108) oli Britannian kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa. == Valmistus == Alus tilattiin 4. syyskuuta 1939 työnumerolla J6108 osana vuoden 1939 sota-ajan hätäohjelmaa () J. Samuel White and Companyltä Cowesista Isle of Wightilta, missä köli laskettiin 1. tammikuuta 1940. Alus laskettiin vesille saman vuoden lopulla 17. lokakuuta ja valmistui 30. heinäkuuta 1941.Naval-history.net - HMS Puckeridge == Palvelus == Aluksen ollessa 6. syyskuuta 1943 matkalla Gibraltarille Saksan laivaston sukellusveneen U-617 laukaisemat torpedot osuivat siihen 40 merimailia Europa Pointista itään. Perään osuneet torpedot laukaisivat aluksen taaemman ammusvaraston ja alus kellui osumien jälkeen vain kahdeksan minuuttia. Aluksen upotessa sai surmansa 62 miehistönjäsentä ja 129 pelastui. ==Lähteet== * * * * === Viitteet === Luokka:Kuninkaallisen laivaston Hunt-luokan hävittäjät Luokka:Whiten valmistamat alukset Luokka:Yhdistyneen kuningaskunnan toisen maailmansodan hävittäjät
HMS Wheatland

HMS Wheatland (viirinumero L122) oli Britannian kuninkaallisen laivaston Hunt- luokan tyypin II saattuehävittäjä, joka palveli toisessa maailmansodassa. == Valmistus == Alus tilattiin 4. syyskuuta 1939 työnumerolla J1849 osana vuoden 1939 sota-ajan hätäohjelmaa () Yarrow and Companyltä Scotstounista Glasgow'sta, missä köli laskettiin 30. toukokuuta 1940. Alus laskettiin vesille 7. kesäkuuta 1941 nimettynä Shropshiressä järjestetyn ketunmetsästyksen mukaan ja valmistui 3. marraskuuta.Naval-history.net - HMS Wheatland == Palvelus == Syyskuussa 1957 alus myytiin BISCOlle ja saapui 20. syyskuuta hinattuna McClellanille Bo'nessiin romutettavaksi. ==Lähteet== * * * * === Viitteet === Luokka:Kuninkaallisen laivaston Hunt-luokan hävittäjät Luokka:Yarrow’n valmistamat alukset Luokka:Yhdistyneen kuningaskunnan toisen maailmansodan hävittäjät
Nivel (kasvitiede)

Nivel on kasvin varressa oleva yhden tai useamman lehden kiinnityskohta. Yleensä kunkin lehden lehtihankaan kehittyy hankasilmu.Tirri, Rauno et al.: Biologian sanakirja, hakusana ”nivel”. Otava, 2003. ISBN 951-1-17618-8. Nivelkohta on usein muuta vartta paksumpi.Kasvien maailma, hakusana ”nivel”. Otava, 1979–1981. ISBN 951-1-05097-4. Nivelten välistä varren osaa nimitetään nivelväliksi. Kasvin juurissa ei ole niveliä, eikä siten myöskään nivelvälejä, eikä lehtiä.Kasvien maailma, s. 2033, hakusana ”varsi”. Otava, 1979–1981. ISBN 951-1-05097-4. Solmuksi kutsutaan heinäkasvien korren täyteisiä niveliä.Tieteen termipankki 14.5.2022: Kasvitiede: solmu. == Lähteet == Luokka:Kasviorganologia
Rönsy

Rönsy on kasvin ohut, pitkänivelvälinen ja tavallisesti vaakasuora verso, joka edistää kasvin lisääntymistä ja leviämistä.Otavan iso tietosanakirja, hakusana ”rönsy”. Otava, 1960–1965.Uusi tietosanakirja, hakusana ”rönsy”. Tietosanakirja oy 1960–1966. Tällainen suvuton lisääntyminen edellyttää, että kasvinosassa on riittävästi uuden kasviyksilön kaikiksi soluiksi erilaistumaan kykeneviä soluja.Spectrum, osa 7, s. 21, hakusana ”lisääntyminen”. WSOY, 1976–1983. ISBN 951-0-07239-7. Maanpäällistä rönsyä nimitetään pintarönsyksi ja maanalaista maarönsyksi. Pintarönsyjä on esimerkiksi lillukalla ja mansikoilla. Maarönsyjä on esimerkiksi oravanmarjalla ja juolavehnällä. Perunan mukulat ovat maarönsyn turvonneita kärkiä eli rönsymukuloita.Tirri, Rauno et al.: Biologian sanakirja, hakusana ”rönsy”. Otava, 2003. ISBN 951-1-17618-8. == Lähteet == == Aiheesta muualla == Luokka:Kasviorganologia
Kaunis Veera eli Ballaadi Saimaalta

Kaunis Veera eli Ballaadi Saimaalta on Ville Salmisen ohjaama elokuva vuodelta 1950. Kepeän elokuvan pääroolissa, miehiä viettelevänä kahvinkeittäjänä, näyttelee Assi Nortia. Elokuvan pohjana on Matti Jurvan ja Tatu Pekkarisen laulu ”Kaunis Veera” ja Pekkarisen näytelmä. Elokuvan teon yhteydessä sai myös alkunsa KipparikvartettiPajukallio, Arto: Elokuvat. Helsingin Sanomat 4.8.2010, s. B 15., jonka jäsenistä tosin elokuvassa näkyvät vain Kauko Käyhkö ja Olavi Virta. Tässä elokuvassa Nortia palasi elokuvan pariin neljän vuoden tauon jälkeen.AL: Kaunis Veera. Päivän elokuvia, Tv-maailma 30/2012, s. 29. Kaarlo Hiltunen sai koreografiasta Jussi-palkinnon. Tanssikohtauksissa esiintyy tanssijoita Suomalaisen Oopperan baletista sekä Punaisen Myllyn näyttelijäkunnasta. == Näyttelijät == == Lähteet == == Aiheesta muualla == * Luokka:Vuoden 1950 suomalaiset elokuvat Luokka:Suomalaiset komediaelokuvat Luokka:Suomalaiset musiikkielokuvat Luokka:Suomalaiset mustavalkoelokuvat Luokka:Lauluun perustuvat elokuvat Luokka:Ville Salmisen ohjaamat elokuvat
Suomu (kasvitiede)

Suomu on kasvin kuiva, kalvomainen lehti, joka muistuttaa eläinten suomuja. Kasvien suomut ovat usein pieniä tai surkastuneita, ja ne ovat tyypillisiä useille loiskasveille ja marraskasveille.Kasvien maailma, Otava 1979–1981, ISBN 951-1-05097-4, hakusana suomut. Esimerkiksi kivihiilikaudella 340–280 miljoonaa vuotta sitten eläneen suomupuiksi nimetyn liekopuusuvun lajien rungon peitteenä oli suomumainen kuori. Sen suomut olivat pudonneiden lehtien jättämiä arpia.Kasvien maailma, hakusana suomupuu. Myös mikroskooppisen pienen suomusiimalevän kaksi siimaa ovat suomupeitteisiä.Kasvien maailma, hakusana suomusiimalevät. Silmusuomut ovat silmussa olevia kasvupistettä epäedullisena vuodenaikana suojaavia alalehtiä, joiden kehitys on ehkäistynyt.Otavan iso tietosanakirja, Otava 1960–1965, hakusana silmu. Ne ovat usein paksuja ja vahakerroksen tai karvakerroksen peittämiä.Rauno Tirri et al.: Biologian sanakirja, Otava 2003, ISBN 951-1-17618-8, hakusana silmusuomut. Tähkäsuomu on tähkässä olevan kukan suomumainen tukilehti. ==Lähteet== Luokka:Kasviorganologia Luokka:Kasvianatomia
HMS Grove

HMS Grove (viirinumero L77) oli Britannian kuninkaallisen laivaston Hunt- luokan tyypin II saattuehävittäjä, joka palveli toisessa maailmansodassa. == Valmistus == Alus tilattiin 20. joulukuuta 1939 osana vuoden 1939 hätäohjelmaa Swan Hunterilta Wallsendistä, missä köli laskettiin 28. elokuuta 1940 työnumerolla J4199. Alus laskettiin vesille 29. toukokuuta 1941 ja valmistui 5. helmikuuta 1942.Naval-history.net - HMS Grove == Palvelus == Valmistumisen ja hyväksyntätestien jälkeen alus siirtyi Scapa Flowhun Kotilaivastoon koulutettavaksi ja varustettavaksi. Alus suojasi maaliskuussa Neuvostoliittoon matkannutta saattuetta PQ12 sekä sieltä palannutta saattuetta QP8. Alus määrättiin siirtymään 22. hävittäjälaivueen mukana Välimeren laivastoon. Alus liittyi 22. maaliskuuta Clydessä Adeniin matkanneeseen saattueeseen WS17, jonka suojana olivat lisäksi risteilijä HMS Shropshire, aseistettu kauppalaiva AMC Alcantara, hävittäjät HMS Aldenham ja HMS Lookout. Saattue joutui 26. maaliskuuta sukellusveneiden hyökkäyksen kohteeksi, jolloin hävittäjät aloittivat saattueen suojaamisen. Seuraavana päivänä HMS Grove osallistui Saksan laivaston sukellusvene U-587:n upottamiseen HMS Leamingtonin, HMS Aldenhamin ja HMS Volunteerin kanssa (). Alus erkani 6. huhtikuuta saattueesta sen saavuttua Freetowniin, minkä jälkeen Grove matkasi itsenäisesti Aleksandriaan. Alus liittyi 18. toukokuuta Aleksandriassa uuteen laivueeseensa. Alus suojasi laivueen mukana Tobrukia huoltavia saattueita, kunnes se ajoi 12. kesäkuuta matalikolle lähdettyään Tobrukista. Vasen potkuri ja akseli vaurioituivat, mikä pudotti aluksen nopeuden 8,5 solmuun. Kaksi Saksan laivaston sukellusvene U-77:n laukaisemaa torpedoa osui alukseen Sollumin edustalla. Aluksen keulassa ja perässä tapahtui tuhoisa räjähdys, jolloin se upposi neljässätoista minuutissa. HMS Tetcott pelasti 79 eloonjäänyttä. ==Lähteet== * * * * ===Viitteet=== Luokka:Kuninkaallisen laivaston Hunt-luokan hävittäjät Luokka:Swan Hunterin valmistamat alukset Luokka:Yhdistyneen kuningaskunnan toisen maailmansodan hävittäjät
ORP Ślązak (1942)

ORP Ślązak (viirinumero L26) oli Britannian kuninkaallisen laivaston Puolan merivoimille luovuttama Hunt-luokan tyypin II saattuehävittäjä HMS Bedale, joka palveli puolalaisella miehistöllä toisessa maailmansodassa. == Valmistus == Alus tilattiin 12. joulukuuta 1939 osana vuoden 1939 sotaohjelmaa Hawthorn Leslie and Companyltä Newcastlesta, missä köli laskettiin 25. toukokuuta 1940 työnumerolla J4202. Alus laskettiin vesille 23. heinäkuuta 1941 nimettynä Yorkshiressä North Ridingissä pidetyn ketunmetsästyksen mukaisesti HMS Bedalenaksi. Alus päätettiin lainata Puolan laivastolle huhtikuussa 1942 ja se valmistui 9. toukokuuta nimettynä ORP Ślązakiksi.naval-history.net - ORP Ślązak == Palvelus == Euroopan sotatoimien päätyttyä alus jatkoi Puolan laivastossa liitettynä Noren paikallislaivueeseen. Alus palautettiin 27. heinäkuuta 1946 Britannian kuninkaalliselle laivastolle, joka palautti sen nimeksi Bedale. Se siirrettiin reserviin 28. syyskuuta Harwichissa. Alus lainattiin 1952 Cammell Lairdin telakalla Birkenheadissa tehdyn huollon jälkeen Intialle, joka nimesi sen 27. marraskuuta INS Godavariksi. Alus aloitti palveluksensa 27. huhtikuuta 1953. Intia lunasti aluksen huhtikuussa 1959. Se palveli koululaivana aina huhtikuuhun 1979, jolloin se poistettiin alusluettelosta. Alus myytiin romutettavaksi. ==Lähteet== * * * === Viitteet === Luokka:Puolan merivoimien Hunt-luokan hävittäjät Luokka:Hawthorn Leslien valmistamat alukset Luokka:Puolalaiset toisen maailmansodan hävittäjät
ORP Ślązak

ORP Ślązak on ollut neljän Puolan merivoimissa palvelleen aluksen nimenä: *ORP Ślązak (1921), A56-luokan torpedovene *ORP Ślązak (1942), Hunt-luokan saattuehävittäjä *ORP Ślązak (2015), Gawron-luokan ulkovartiolaiva *ORP Ślązak (M-103), M-XV -luokan sukellusvene
Johan Brunström

Johan Brunström (s. 3. huhtikuuta 1980 Lysekils) on ruotsalainen tennispelaaja. Parhaimmillaan hän on sijoittunut ATP-maailmanlistalla nelinpelissä sijalle 31 ja kaksinpelissä sijalle 377. Toistaiseksi ainoan ATP- turnausvoittonsa nelinpelissä Brunström saavutti parinsa Jarkko Niemisen kanssa Gstaadissa heinä-elokuun vaihteessa 2010. Lisäksi hän on pelannut viisi kertaa Jean-Julien Rojerin kanssa ja kerran Michael Ryderstedtin kanssa ATP- turnauksen loppuottelussa. Australian avointen 2010 nelinpelissä hän selviytyi Jean-Julien Rojerin kanssa kolmannelle kierrokselle. ==Nelinpeliturnausvoitot (1)== Nro Pvm Turnaus Paikka Kenttä Pari Vastustaja Tulos 1\. 25.7.2010 Allianz Suisse Open Gstaad Gstaad, Sveitsi massa Jarkko Nieminen Marcelo Melo Bruno Soares 6–3, 6–7(4), [11–9] == Lähteet == * ===Viitteet=== Luokka:Ruotsalaiset tennispelaajat Luokka:Vuonna 1980 syntyneet Luokka:Elävät henkilöt
Tioguaniini

Tioguaniini (C5H5N5S) on guaniinin analogi eli muistuttaa sitä rakenteeltaan. Yhdiste kuuluu niin kutsuttuihin antimetaboliittilääkeaineisiin ja sitä käytetään leukemian ja psoriasiksen hoidossa. ==Käyttö ja vaikutusmekanismi== Tioguaniinia käytetään myeloblastisen leukemian ja lymfaattisen leukemian hoidossa. Yhdisteen käyttöä psoriasiksen hoidossa on tutkittu. Aine on osoittautunut erittäin tehokkaaksi erityisesti vaikeissa tapauksissa, joihin sen käyttö rajoittuu yhdisteen myrkyllisyyden vuoksi. Tioguaniini on myös atsatiopriinin aineenvaihduntatuote ja sitä voidaan käyttää atsatiopriinin ja merkaptopuriinin tavoin myös Crohnin taudin hoidossa. Tioguaniini metaboloituu elimistössä nukleotidifosfaatikseen 9-(1'-ribosyyli-5'-fosfaatiksi), joka liittyy syöpäsolujen DNA-molekyyliin aiheuttaen solujen kuoleman. Maksassa tioguaniinin aineenvaihduntatuotteena muodostuu aldehydioksidaasientsyymin vaikutuksesta pääasiassa 8-hydroksitioguaniinia. Muita tioguaniinin aineenvaihduntatuotteita ovat tiovirtsahappo ja metyylitioguaniini. ==Sivuvaikutukset== Tioguaniini on myrkyllistä luuytimen ja maksan soluille. Lääkkeen sivuvaikutuksina voi ilmetä keltatautia ja maksan vajaatoimintaa. Eräät lääkkeet kuten busulfaani voivat lisätä maksavaurioiden riskiä. Tiopuriinimetyylitransferaasi on entsyymi, joka katalysoi tioguaniinin hajoamista elimistössä vähemmän myrkyllisiksi yhdisteiksi. Entsyymin aktiivisuus suositellaankin tutkittavan sopivan tioguaniiniannostuksen selvittämiseksi. ==Lähteet== == Aiheesta muualla == *Kyoto Encyclopedia of Genes and Genomes (KEGG): Tioguanine Luokka:Lääkkeet Luokka:Puriinit Luokka:Solunsalpaajat Luokka:WHO:n tärkeimmät lääkkeet
Agan

Agan () on Obin vesistöön kuuluvan Tromjeganin sivujoki Hanti-Mansian autonomisessa piirikunnassa Venäjällä. Agan laskee Tromjeganiin lähellä tämän suuta, minkä takia sitä toisinaan pidetään Obin sivujokena. Joen pituus on 544 kilometriä ja valuma-alueen laajuus 32 200 neliökilometriä. Agan saa alkunsa Purin ja Obin itäisten sivujokien soiselta vedenjakajalta. Se virtaa Länsi- Siperian alangon keskiosassa kohti lounasta ja yhtyy Tromjeganiin lähellä Surgutin kaupunkia. Keskimääräinen virtaama on 260 kuutiometriä sekunnissa. Joki jäätyy lokakuun lopussa ja vapautuu jäistä toukokuussa. Agan varrella sijaitsevat Radužnyin ja Pokatšin kaupungit sekä Novoaganskin taajama. Pokatšin lähistöltä on löydetty arkeologisissa kaivauksissa esihistoriallisesti merkittäviä vanhan asutuksen jäänteitä laajoilta alueelta (useita kymmeniä kaivauspaikkoja). ==Lähteet== Luokka:Hanti-Mansian joet Luokka:Obin vesistö
Adzva

Adzva (, ) on Petšoran vesistöön kuuluvan Usan sivujoki Nenetsian autonomisessa piirikunnassa ja Komin tasavallassa Venäjällä. Sen pituus on 334 kilometriä ja valuma-alueen laajuus 10 600 neliökilometriä. Adzva saa alkunsa Bolšaja Zemljan tundra-alueelta ja virtaa Tšernyševin harjanteen länsipuolella kohti lounasta. Alajuoksun leveä jokilaakso on soistunut. Virtaama vaihtelee voimakkaasti kevättulvien ja kesän kuivan kauden välillä. Keskimäärin se on 110 kuutiometriä sekunnissa. Joki jäätyy loka-marraskuussa ja vapautuu jäistä touko-kesäkuussa. Joen nimitys perustuu komin kielen sanoihin adź ’jokiluhta, tulvaniitty’ ja va ’vesi’. Sen suussa sijaitsevat Adzvan ja Adzvavomin kylät. ==Lähteet== Luokka:Komin tasavallan joet Luokka:Nenetsian joet Luokka:Petšoran vesistö
Adytša

Adytša (, jakuutiksi Аадыча, Aadytša, yläjuoksulla Borong, Боронг) on Janan sivujoki Jakutiassa Venäjällä. Sen pituus on 715 kilometriä ja valuma-alueen laajuus 89 800 neliökilometriä. Keskimääräinen virtaus on 500 kuutiometriä sekunnissa. Adytša saa alkunsa Tšerskivuoriston länsirinteiltä ja virtaa leveässä laaksossa kohti luodetta. Suurimmat sivujoet ovat Delakag, Tšakry, Tuostah, Derbeke, Nelgese ja Borulah. Joki jäätyy lokakuusta lähtien pohjiaan myöten ja avautuu toukokuun lopussa valtavina lumensekaisina jäämassoina. ==Lähteet== Luokka:Janan vesistö Luokka:Sahan tasavallan joet
Aivasedapur

Aivasedapur () on Pur-joen itäinen alkujoki Jamalin Nenetsiassa Venäjällä. Se saa alkunsa Jetypur ja Jerkalnadeipur -joista ja yhtyy Pjakupuriin Tarko-Salen kaupungin luona. Jerkalnadeipur mukaan laskettuna joen pituus on 610 kilometriä ja valuma-alueen laajuus 26 100 neliökilometriä. Alajuoksu on liikennöintikelpoinen. ==Lähteet== Luokka:Jamalin Nenetsian joet Luokka:Purin vesistö
Kap Verden koripallomaajoukkue

Kap Verden koripallomaajoukkue edustaa Kap Verdeä koripallon kansainvälisissä otteluissa. Joukkuetta hallinoi Kap Verden koripalloliitto. Se on osallistunut Afrikan-mestaruuskilpailuihin neljä kertaa ja on sijoittunut parhaimmillaan kolmanneksi, vuonna 2007. == Pelaajia == * Walter Tavares == Lähteet == Luokka:Koripallomaajoukkueet Luokka:Kap Verden koripallo
Aihal

Aihal ( ja jakuutiksi Айха́л) on kaupunkimainen taajama Sahan tasavallan Mirnyin piirissä Venäjällä. Se sijaitsee Viljuin ylätasangolla 500 kilometriä Mirnyistä luoteeseen. Asukkaita on 15 700 henkeä (vuonna 2009). Paikkakunta on syntynyt vuonna 1962 Aihalin timanttiesiintymän yhteyteen. ==Lähteet== ==Aiheesta muualla== * Aihalin taajaman sivusto Luokka:Mirnyin piiri Luokka:Sahan tasavallan kaupunkimaiset taajamat
Julkinen johtaminen

Julkinen johtaminen, usein myös muodossa julkisjohtaminen, on julkishallinon johtamista. Julkinen johtaminen on ilmiönä ja ilmaisuna hybridi. Yhtäältä sen juuria juontuu ylipäätään ilmiöstä nimeltä johtaminen ja erityisesti yritysjohtamisen ja sen periaatteiden ja viitekehysten piiristä. Toisaalta ilmauksen 'julkinen johtaminen' edellinen sana viittaa erityisesti ilmiöön nimeltä julkishallinto. Julkinen johtaminen kohdistuukin tutkimuksen ja käytännön osaamisen alueena paljolti julkishallinnon johtamiseen. Suomessa julkista johtamista on tutkittu ja tutkitaan erityisesti laajalla hallintotieteellisten oppiaineiden alueella. Ylipäätään Suomen hallinnon tutkimus on joutunut ottamaan monipuolisesti kantaa julkisen johtamisen kysymyksiin. Varsin usein myös suomenkielisen esityksen yhteydessä käytetään englanninkielistä ilmausta (New) Public Management tai sen lyhennettä NPM, eli Uusi julkisjohtamisen oppi. Uuden julkisjohtamisen opin mukaan yksityiset markkinat ovat tehokkaat ja perinteinen valtio (julkiset toiminnot yleensä) tehoton. Luokka:Johtaminen
Anjounsaaret

Anjounsaaret (myös Anžunsaaret, ) on Uuden-Siperian saariin kuuluva saariryhmä Laptevin- ja Itä-Siperian merissä Venäjällä. Niihin kuuluvat Uuden-Siperian suurimmat ja keskeisimmät saaret Kotelnyi, Faddejevski, Uusi-Siperia, Belkovski ja Bungenmaa. Niiden yhteenlaskettu pinta-ala on 29 000 neliökilometriä. Keskimäärin 60–80 metrin korkuisilla pinnanmuodostukseltaan tasaisilla saarilla on arktista tundrakasvillisuutta. Ne ovat saaneet nimensä tutkimusmatkailija Pjotr Anjoun mukaan. ==Lähteet== Luokka:Itä-Siperian meri Luokka:Laptevinmeri Luokka:Saaristot Luokka:Sahan tasavallan saaret Luokka:Arktis Luokka:Bulunin ulus
Kunniamarssi

Kunniamarssi on marssisävellys, joka on laadittu tai valittu sotilasyhteisön nimikkomarssia varten. Suomen Puolustusvoimien kunnia- ja perinnemarssit vahvistaa Puolustusvoimain komentaja.Puolustusvoimat, kunniamarsseja Suomen puolustusvoimien kunniamarssi on ollut Porilaisten marssi vuodesta 1918.Tasavallan presidentin kanslia: Porilaisten marssi Monien Kansainyhteisömaiden sotilasyksiköiden kunniamarssi on "The British Grenadiers".The British Grenadiers - Patriotic March and Song Mfiles.co.uk. Viitattu 22.11.2015. == Lähteet == *
Vappu Säilynoja

Vappu Johanna Säilynoja (22. marraskuuta 1926 Ylivieska – 28. huhtikuuta 2016 Muhos) oli suomalainen poliitikko. Säilynoja oli kansanedustaja Oulun läänin vaalipiiristä vuosina 1979–1991. Hän edusti Suomen Kansan Demokraattista Liittoa ja Vasemmistoliittoa. Säilynoja kuului Sievin kunnanvaltuustoon 1960–1970 ja -hallitukseen 1969–1970 sekä Oulun kaupunginvaltuustoon 1972–1984. Säilynoja toimi SKDL:n liittovaltuuston varapuheenjohtajana 1979–1985 ja puheenjohtajana 1985–1989. Hän lukeutui SKDL:n sosialisteihin.Kyösti Karvonen: Disarray in SKDL parliament group reflects CP problems (Helsingin Sanomat 13.4.1985) teoksessa JPRS West Europe Report 25 May 1985 (Foreign broadcast information service), s. 12. Eduskunnassa Säilynoja kuului maa- ja metsätalous-, talous- ja toiseen lakivaliokuntaan. Hän oli toisen lakivaliokunnan puheenjohtaja 1983–1990. Säilynoja työskenteli vuodesta 1953 lähtien terveydenhoitoalalla terveyssisarena, kätilönä, vanhainkodin vt. johtajana, Oulun kaupungin toimistoterveyssisarena, Oulun sairaanhoitajaopiston opettajana, Oulun kaupungin terveyskeskuksen ylihoitajana ja Oulun läänin terveydenhuollon tarkastajana. Säilynoja kuului Oulun yliopistollisen keskussairaalan hallitukseen ja liittovaltuustoon 1975–1996 sekä Sairaalaliiton vastaaviin elimiin. Vuoden 1988 presidentinvaaleissa Säilynoja valittiin Kalevi Kivistöä kannattaneen Liike 88:n valitsijamieheksi 5 851 äänellä.Presidentin vaalit 1988. Suomen virallinen tilasto (Tilastokeskus 1988), s. 115. Säilynoja julkaisi vuonna 2002 muistelmateoksen Minun puumerkkini. Kaunokirjallisen teoksen Siunatut sokerisakset hän julkaisi vuonna 2010. Teos voitti Päätalo-instituutin Möllärimestari 2012 -omakustannekilpailussa ensimmäisen palkinnon novelli- ja kertomuskokoelmien sarjassa.Mölläripalkitut, Päätalo-instituutti ==Lähteet== ==Aiheesta muualla== * Vappu Säilynoja Elävässä arkistossa * Vappu Säilynojan muistokirjoitus Helsingin Sanomissa Luokka:Kansanedustajat Luokka:SKDL:ssä vaikuttaneet henkilöt Luokka:Vasemmistoliiton poliitikot Luokka:Oulun kaupunginvaltuutetut Luokka:Sievin kunnanvaltuutetut Luokka:Oulun vaalipiiri Luokka:Vuonna 1926 syntyneet Luokka:Vuonna 2016 kuolleet
Barnes & Noble

Barnes & Noble on yhdysvaltalainen maailman suurimpiin kuuluva kirjakauppaketju. Yrityksen tulosta on heikentänyt kilpailu verkko- ja halpakauppojen kanssa sekä sähkökirjojen yleistyminen. Yhtiöllä on myös oma sähköinen lukulaite nimeltä Nook. Syyskuussa 2010 yritys ilmoitti sulkevansa Lincoln Centerin läheisyydessä New Yorkissa sijainneen lippulaivamyymälänsä tammikuussa 2011. ==Lähteet== == Aiheesta muualla == * Barnes & Noblen verkkosivut * Barnes & Noblen yrityssivusto Luokka:Yhdysvaltalaiset kirjakaupat Luokka:Yhdysvaltalaiset pörssiyhtiöt
ORP Kujawiak

ORP Kujawiak on ollut kolmen Puolan merivoimissa palvelleen aluksen nimenä: *ORP Kujawiak (1921), A56-luokan torpedovene *ORP Kujawiak (1941), Hunt-luokan saattuehävittäjä *ORP Kujawiak (1955), M-XV -luokan sukellusvene.
Ampuma-alue

Ampuma-alue on puolustusvoimien käytössä oleva alue, jota käytetään erilaisissa ampuma-harjoituksissa.Ampuma-alueita käyttävät muun muassa jalkaväki, ilmatorjunta, kenttätykistö ja panssarijoukot. == Suomen ampuma- alueet == Suomessa olevia ampuma-alueita ovat muun muassa * Hämeenkankaan harjoitusalue * Jaamankankaan ampuma-alue * Kirkonmaan ampuma- ja harjoitusalue * Lohtajan ampuma-alue * Pohjankankaan ampuma-alue * Syndalenin ampuma-alue * Pahkajärven ampuma-alue * Reilan ampuma- ja harjoitusalue * Rovajärven ampuma-alue * Säkylän ampuma-alue * Vuosangan ampuma-alue == Lähteet == *
Koripallon Oseanian-mestaruuskilpailut 2009

Koripallon Oseanian-mestaruuskilpailut 2009 pidettiin 23. - 25\. elokuuta Sydneyssä ja Wellingtonissa. Kilpailuihin osallistui vain kaksi joukkuetta, Australia ja Uusi-Seelanti. Joukkueet ratkaisivat paremmuuden kahdella osaottelulla, joista ensimmäinen pelattiin Sydneyssä ja toinen Wellingtonissa. Kilpailut voitti Uusi-Seelanti, jolle mestaruus oli maan historian kolmas. Turnaus toimi samalla Oseanian karsintaturnauksena koripallon MM-kisoihin 2010, johon tosin molemmat osallistujat selviytyivät. == Ottelut == Uusi- Seelanti voitti korein 177-162 == Lähteet == Luokka:Koripallon Oseanian- mestaruuskilpailut Luokka:Vuoden 2009 koripallo
Hachikō

Hachikō (, 10. marraskuuta 1923 – 8. maaliskuuta 1935) oli akita-koira, joka tuli tunnetuksi omistajalleen osoittamastaan uskollisuudesta. Sana hachi tarkoittaa "kahdeksan" (numero viittaa koiran syntymään kahdeksantena pentuna), ja kō puolestaan tarkoittaa prinssiä tai ruhtinasta. Hachikō syntyi maatilalla lähellä kaupunkia paikassa nimeltään Odate Japanissa 10. marraskuuta 1923. Hachikō tuli joka päivä odottamaan isäntäänsä, Tokion yliopiston professori Eisaburo Uenoa, töistä kotiin Shibuyan rautatieasemalle. Kun Ueno kuoli aivoverenvuotoon työpaikallaan toukokuussa 1925, Hachikō palasi siitä huolimatta Shibuyan rautatieasemalle uskollisesti seuraavana päivänä ja seuraavina yhdeksänä vuotena odottamaan isäntänsä paluuta töistä. Professori Uenon kuoltua Hachikō annettiin pois, mutta se palasi aina etsimään isäntäänsä juna-asemalta. Ihmiset alkoivat tuoda Hachikōlle herkkuja ja ruokaa, jottei sen tarvitsisi olla nälissään. Tätä jatkui yhdeksän vuotta. Hachikō kuoli 8. maaliskuuta 1935, ja se löydettiin Shibuyan kadulta. Hachikōn täytettyä ruumista säilytetään Japanin luonnontieteellisessä museossa Uenossa Tokiossa. Hachikōsta on tehty kolme patsasta, jotka on sijoitettu Japaniin ja joista kuuluisin on huhtikuussa 1934 Shibuyan rautatieaseman eteen pystytetty pronssipatsas. Patsas sijaitsee paikassa, jossa Hachikō istui odottamassa isäntäänsä. == Katso myös == * Hachikō (patsas) * Hachiko – tarina uskollisuudesta Luokka:Kuuluisat koirat Luokka:Seulonnan keskeiset artikkelit
Klaus Immelmann

Klaus Immelmann (6. toukokuuta 1935 Berliini – 8. syyskuuta 1987 Bielefeld) oli saksalainen etologi ja lintutieteilijä. Immelmann opiskeli Mainzin Gutenberg-yliopistossa ja Zürichin yliopistossa. Vuodesta 1973 alkaen hän toimi Bielefeldin yliopiston biologian professorina ja Etologian instituutin johtajana. Immelmannin päätutkimusala oli lintujen ja nisäkkäiden käyttäytymisen kehitys. Immelmann syntyi Berliinin eläintarhan naapurissa, ja kiinnostus sekä rakkaus eläintarhojen kehittämiseen ja niiden asukkaiden tutkimiseen säilyi hänessä koko elämän ajan. Hän oli tuottelias kirjoittaja yli sadalla tieteellisellä artikkelilla ja useilla kirjoilla. Hän toimi Saksan Lintutieteellisen Yhdistyksen sihteerinä 1965–1972 ja puheenjohtajana 1973–1982. Hän oli American Ornithologists' Unionin kunniajäsen vuodesta 1976, ja toimi 15. Kansainvälisen etologikongressin isäntänä Bielefeldissä 1977, sekä 19. Kansainvälisen lintutieteen kongressin isäntänä Ottawassa Kanadassa 1986. Immelmannin seuraajana Bielefeldissä toimi tohtori Hanna-Maria Zippelius (1922–1994). == Lähteet == *Elämäkerta (The Auk, 1989) Luokka:Etologit Luokka:Saksalaiset ornitologit Luokka:Saksalaiset professorit Luokka:Vuonna 1935 syntyneet Luokka:Vuonna 1987 kuolleet
Skate 2

Skate 2 on EA Black Boxin kehittämä ja Electronic Artsin julkaisema rullalautailuun perustuva urheilupeli, joka on Skate-pelisarjan toinen osa. Uutta edeltäjään verrattuna on se, että hahmolla voi myös kävellä. Pelin kaupungissa rullalautailu on paljon kielletympää ja valvotumpaa. Skatestoppereita voi löytää monista spoteista, mutta pelissä ne voi kuitenkin myöhemmin poistaa. == Pelissä esiintyvät rullalautailijat == * Danny Way * PJ Ladd * Chris Cole * Rob Dyrdek * Terry Kennedy * Darren Navarrette * Big Black * Ray Barbee * Lucas Puig * Ryan Gallant * Mark Johnson * Jason Dill * Eric Koston * John Rattray * Ryan Smith * Dennis Busenitz * Jerry Hsu * Mark Appleyard * Braydon Szarfranski * Alex Chalmers * Jake Brown * Pat Duffy * Colin McKay * Chris Haslam * Mike Carroll * John Cardiel * Giovanni Reda == Katso myös == * Skate 3 == Lähteet == Luokka:Skate-pelisarja Luokka:Vuoden 2009 videopelit Luokka:PlayStation 3 -pelit Luokka:Xbox 360 -pelit
Ochirbatyn Burmaa

Ochirbatyn Burmaa (, s. 28. toukokuuta 1982) on mongolialainen naispainija, MM-, Aasian kisojen ja Aasian-mestaruuskilpailujen mitalisti. Hän voitti hopeaa Herningin MM-kisoissa 2009 alle 72-kiloisten sarjassa. MM-pronssia hän sai 72-kiloisissa 2013 ja 75-kiloisissa 2014. Burmaa on voittanut 72 kg:n painoluokassa kuusi mitalia Aasian-mestaruuskilpailuista. Aasian kisoissa hän on saanut pronssia 72- ja 75-kiloisissa. Burmaa on osallistunut kesäolympialaisiin kerran, Ateenassa 2004, jolloin hän sijoittui kymmenenneksi 72 kg:n sarjassa. == Lähteet == * Profiili foeldeak.com * Ochirbatyn Burmaa Biography and Olympic Results Sports Reference LLC. Luokka:Mongolialaiset naispainijat Luokka:Vuonna 1982 syntyneet Luokka:Elävät henkilöt
Doljingiin Adyaatömör

Doljingiin Adyaatömör (; s. 8. maaliskuuta 1945) on mongolialainen entinen vapaapainija. Hän osallistui olympialaisiin kerran, Montrealissa 1976. Adyaatömör putosi tuolloin superraskaassa sarjassa kolmannella kierroksella ja oli jaetulla yhdeksännellä sijalla. == Lähteet == Adyaatömör, Doljingiin Adyaatömör, Doljingiin Luokka:Elävät henkilöt
Sisilianpaimenkoira

Sisilianpaimenkoira (Cane Pecoraio Siciliano) on italialainen koirarotu. FCI ei ole sitä toistaiseksi tunnustanut, mutta Alianza Canina Latina sitä vastoin onBreeds that are not recognized by the FCI integrated in the Alianza Canina Latina . Real Sociedad Canina de España. Viitattu 29.2.2020.. Lisäksi Ente Nazionale della Cinofilia Italiana on aloittanut rodun rekisteröintiprosessin, ja se on lisätty hyväksytyksi roduksi ns. "lisärekisteriin" (Registro Supplementare Riconosciuti - RSR).Mastino Siciliano/Cane di Mannara. ENCI. Haettu 2.2.2024. ==Ulkonäkö== Sisilianpaimenkoiran silmät ovat kohtisuorat, korvat korkealle asettuneet ja päähän verrattuna pienet. Takaraajoissa on joko yksöis- tai kaksoiskannukset. Urosten säkäkorkeus on vähintään 65 cm (ihanne 69 cm) ja narttujen vähintään 59 cm (ihanne 64 cm).Mastino Siciliano - Cane di Mannara. ENCI. Haettu 2.2.2024. Pitkä karvapeite vaihtelee aaltoilevasta lähes kiharaan. Sallitut värit ovat fawn kaikissa sävyissään kermasta mahonginpunaiseen, vaalea maksanruskea, brindle, harmaa ja musta; kaikissa edellä mainituissa väreissä voi esiintyä tan-merkit silmien yllä, kuonossa, poskissa, rintakehässä ja raajoissa. Vanhemmiten tan-merkit vaalenevat, ja lopulta niistä tulee erittäin vaalean norsunluun väriset. Myös (vähäisemmät tai laajemmat) valkoiset merkit sallitaan, ja ns. "nunna"-kuviointi on ihannetapaus: tällöin valkoista on kuonossa, kaulassa, niskassa, rintakehässä, raajojen alaosissa ja hännänpäässä. Valkoinen ei saa koskaan olla dominoiva, vaan sen tulee kattaa vähemmän karvapeitteestä kuin päävärityksen. Sallituista väreistä epätoivottavia ovat brindle ja harmaa. Kuva:Achilledellescale2.jpg|punainen Kuva:Leonecanedimannara.jpg|brindle Kuva:Mannarasdog-black.jpg|musta Kuva:Ciurina Delle Scale dei Miceli.jpg|black&tan; ==Luonne ja käyttäytyminen== Sisilianpaimenkoira on tasapainoinen, peloton, erittäin rohkea, hyvin älykäs, uskollinen, luotettava ja tottelevainen työkoira. Se on kuitenkin epäluuloinen vieraita kohtaan ja rotuna vaativa. ==Alkuperä== Rotu on kotoisin Sisiliasta, missa sitä on käytetty vuosisatojen ajan vartioimaan maaöljyä ja karjaa pedoilta. Kallolöydösten perusteella se on peräisin pronssikaudelta, ja jo 300-luvulta eaa. peräisin olevissa mamertiinien kolikoissa esiintyy mastiffityyppinen vartiokoira. Foinikialaisten uskotaan tuoneen sisilianpaimenkoiran esi-isät alueelle noin 1000-0 eaa, ja sitä pidetään sen aikaisen epeiroksenmolossin suorana jälkeläisenä. Sittemmin berbeerien mahdollisesti jo 300-200-luvuilla eaa Sisiliaan tuomat pohjoisafrikkalaiset koirat sekä arabien noin vuonna 878 jaa mukanaan tuomat koirat vaikuttivat paikallisen rodun kehittymiseen. Rodun lukumäärä alkoi laskea vuonna 1925 susien kadottua saarelta, sillä se menetti täten tarkoituksensa, ja se päätyi lähes sukupuuton partaalle. Elvytysprosessi kuitenkin onnistui, ja nykyisin rotu rekisteröidään ENCI:ssä RSR-rekisteriin. ==Lähteet== * Agraria.org === Viitteet === Luokka:Sisilialaiset koirarodut Luokka:FCI:n ulkopuoliset rodut Luokka:Vuoristokoirat
ORP Krakowiak

ORP Krakowiak on ollut kolmen Puolan merivoimissa palvelleen aluksen nimenä: *ORP Krakowiak (1921), A56-luokan torpedovene *ORP Krakowiak (1941), Hunt- luokan saattuehävittäjä *ORP Krakowiak (1954), M-XV -luokan sukellusvene
Nokia 2700 classic

Nokia 2700 classic on Nokian vuonna 2008 julkistama matkapuhelin. __notoc__ == Toiminnot == * Kamera: 2,00 Mpix * Video/Ääninauhuri * MP3-soitin * FM-radio * Bluetooth * USB * GPRS * HSCSD == Lisätietoja == * 32 MB:n sisäinen muisti * Valmiusaika 288 tuntia ja puheaika 6 tuntia * 2 GB:n Micro SD -muistikorttituki (Myös alle 2 GB:n muistikortit toimivat) * Korkeus 10,90 cm, leveys 4,60 cm, syvyys 1,40 cm ja paino 85 g * Näyttö on 2 tuumaa ja resoluutio 240 × 320 == Katso myös == * Luettelo Nokian tuotteista == Lähteet == * == Aiheesta muualla == * Käyttöohjeet * Nokia 2700 classic - Tuki Luokka:Nokian matkapuhelimet Luokka:Vuoden 2008 matkapuhelimet
Maxxi

thumb Maxxi on vuonna 2010 avattu nykytaiteen museo Italiassa Roomassa Flaminion kaupunginosassa. Museorakennuksen on suunnitellut arkkitehti Zaha Hadid, ja se on jo sinänsä nähtävyys. Museon kaarevat pinnat ovat tulleet tunnetuksi siitä, että kuraattoreilla on vaikeuksia asettaa töitä esille. ==Lähteet== ==Aiheesta muualla== *Museon sivusto *Kuvia Flickrissä Luokka:Italian taidemuseot Luokka:Rooman rakennukset ja rakennelmat
Sotilassoittokunta

Sotilassoittokunta on ammattisoittajista koostuva soittokunta, jonka jäsenet kuuluvat asevoimien henkilökuntaan (Suomessa kantahenkilökuntaan). Tyypillisesti sotilassoittokunnat ovat puu- ja vaskipuhaltimista sekä lyömäsoittimista muodostettuja puhallinorkestereita. ==Sotilassoittokunnat Suomessa== Suomessa sotilassoittokunnat esiintyvät julkisissa konserteissa, sekä puolustusvoimien, rajavartiolaitoksen ja maanpuolustusjärjestöjen tilaisuuksissa. Suomessa on kuusi sotilassoittokuntaa: Maavoimien alaisuudessa olevat Kaartin soittokunta, Lapin sotilassoittokunta, Rakuunasoittokunta ja Puolustusvoimien Varusmiessoittokunta, sekä Ilmavoimien soittokunta ja merivoimien alaisuudessa oleva Laivaston soittokunta. Soittokunta kuuluu yleensä joukko-osaston organisaatioon, pois lukien merivoimien esikunnan organisaatioon kuuluva Laivaston soittokunta. == Katso myös == * Suomen sotilassoittokunnat * Puolustusvoimauudistus == Aiheesta muualla == * Sotilasmusiikin viralliset sivut Luokka:Yhtyeet Luokka:Sotilassoittokunnat
Bull arab

Bull arab on australialainen koirarotu. ==Ulkonäkö== Tavallisesti karvapeite on valkoinen eri värisin laikuin. Laikut voivat olla mustia, punaisia, maksanruskeita, buckskin-värisiä, sinisiä, hopeita, punaruskeita tai juovikkaita. Valkoisella alueella on usein täplitys. ==Luonne ja käyttäytyminen== Bull arab on uskollinen, hyväluonteinen ja omalla pihalla rauhallinen. Se on jalostettu tarkkaan sellaiseksi, ettei sen tulisi osoittaa aggressiivista käytöstä ihmisiä ja eläimiä kohtaan. Kuten kaikki koirat, niiden tulee olla hallinnassa ja valvonnan alla kaiken aikaa. Rotu on hyökännyt monta kertaa ihmisen kimppuun useissa eri Australian osavaltioissa.QLD Times: Dogs seized after attack Haettu 2010-6-2SMH: Girl mauled by neighbour's dog Haettu 2010-6-29 News: Vicious dog pack attacks postal worker Haettu 2010-6-2 Tapahtumista on myös koottu 80 kunnan hankkima raportti ja lähetetty se paikalliselle hallitukselle heinäkuun 1. 2005 ja lokakuun 30. 2006 välisenä aikana.Daily Telegraph: Most dangerous dogs in NSW Haettu 2010-6-2 Nämä koirat myös kykenevät tappamaan suuria määriä lampaita ja muita eläimiä jos ne pääsevät karkaamaan omistajaltaan.Northern Daily Leader, 20. toukokuuta 2010. Dogs mauled 30 sheep. Rural Press. Sivu 3The Times: Dogs seized for killing sheep Haettu 2010-6-2 ==Alkuperä== Mike Hodgens jalosti rodun 1970-luvulla aloittaen bullterrieristä, englanninvinttikoirasta ja saksanseisojasta.Boardogs Alun perin se oli puoliksi bullterrieri ja puoliksi lyhytkarvaisen saksanseisojan ja englanninvinttikoiran risteytys, mutta myöhemmin käytettiin myös vihikoiraa ja pointteria. Joissain sukulinjoissa on myös mastiffityyppisiä rotuja. Bull arab jalostettiin lähinnä villisian metsästykseen. Sen tarvitsi olla tarpeeksi kookas pystyäkseen pysäyttämään eläimen, mutta kuitenkin tarpeeksi nopea ja sisukas kestääkseen jahdissa pidempään kuin moni painavampi mastiffi. Sitä käytetään myös villihärkien kiinni ottoon Australian takamailla. Käyttötarkoituksen takia jalostukseen valitaan hyväkuntoisia, kyvykkäitä metsästäjiä. == Lähteet == ==Aiheesta muualla== * Hey dogs: Bull Arab * Australian Bull Arab Registry Luokka:FCI:n ulkopuoliset rodut Luokka:Mastiffit Luokka:Australialaiset koirarodut
HMS Wilton (L128)

HMS Wilton (viirinumero L128) oli Britannian kuninkaallisen laivaston Hunt- luokan tyypin II saattuehävittäjä, joka palveli toisessa maailmansodassa. == Valmistus == Alus tilattiin 4. syyskuuta 1939 osana vuoden 1939 sota-ajan hätäohjelmaa () työnumerolla J1850 Yarrow and Companyltä Scotstounista Glasgow'sta, missä köli laskettiin 7. kesäkuuta 1940. Alus laskettiin vesille 17. lokakuuta 1941 ja valmistui 18. helmikuuta 1942.Naval-history.net - HMS Wilton == Palvelus == Alus sijoitettiin 1959 poistolistalle ja myytiin 22 900 punnalla Shipbreaking Industriesille Faslaneen, jonne se saapui 4. joulukuuta romutettavaksi. ==Lähteet== * * * === Viitteet === Luokka:Kuninkaallisen laivaston Hunt-luokan hävittäjät Luokka:Yarrow’n valmistamat alukset Luokka:Yhdistyneen kuningaskunnan toisen maailmansodan hävittäjät
Leimut

Leimut (Phlox) on suku sinilatvakasvien (Polemoniaceae) heimossa. Sukuun kuuluvat lajit ovat perennoja tai yksivuotisia monimuotoisia ruohovartisia kasveja. Useita sukuun kuuluvia lajeja ja risteymiä viljellään koristekasveina ja niistä on jalostettu runsaasti lajikkeita. == Lajeja, risteymiä ja lajikeryhmiä == * Phlox × arendsii – suvileimu * Phlox borealis – alaskanleimu * Phlox carolina – kiiltoleimu * Phlox divaricata – sinileimu * Phlox douglasii – mätäsleimu * Phlox drummondii – kesäleimu ** Phlox Grandiflora- ryhmä ** Phlox Nana Compacta-ryhmä ** Phlox Stellata-ryhmä * Phlox maculata – täpläleimu * Phlox ovata – suloleimu * Phlox paniculata – syysleimu * Phlox × procumbens – ruusuleimu * Phlox sibirica – siperianleimu * Phlox stolonifera – rönsyleimu * Phlox subulata – sammalleimu * Phlox bifida – hietaleimu == Lähteet == == Aiheesta muualla == * Finto: Kassu – Kasvien suomenkieliset nimet: Phlox * Suomen Lajitietokeskus: Leimut – Phlox * Funet: Leimut (Phlox) * ITIS: Phlox *
Lääketieteellisen fysiikan ja tekniikan yhdistys

Lääketieteellisen fysiikan ja tekniikan yhdistys (LFTY), on vuonna 1968 perustettu fyysikoiden, insinöörien ja lääkäreiden yhteinen poikkitieteellinen, aatteellinen ja ammatillinen yhdistys. Yhdistyksen jäsenistö kattaa lääketieteellisen tekniikan ja fysiikan koko kentän oppi- ja tutkimuslaitoksista terveydenhuollon yrityksiin ja sairaaloihin. Yhdistyksen tarkoituksena on herättää ja ylläpitää kiinnostusta lääketieteelliseen fysiikkaan, tekniikkaan ja biofysiikkaan sekä edistää näiden aineryhmien tieteellisen tutkimuksen, koulutuksen ja teollisuuden kehitystä. ==Toiminta== Toiminta Yhdistys järjestää vuosittain vähintään yhden tapaamisen, jossa on tutustuttu johonkin teemaan tai yhteisöön sekä toisiimme. Muuten yhdistys toimii linkkinä kansainvälisiin sisaryhteisöihin, joiden konferensseista mm. saamme kohtalaisen alennuksen. Ilmoitamme myös alamme tapahtumista niin s-postitse kuin nettisivuillamme. Yhdistys on mukana myös muiden lääketieteellisen fysiikan ja tekniikan alan tapahtumissa sekä Suomessa että ulkomailla. LFTY pyrkii toiminnallaan lisäämään lääketieteellisen fysiikan ja tekniikan yhdistysten, tutkimuksen, koulutuksen ja teollisuuden yhteistyötä. LFTY:n www-sivut (http://www.lfty.fi/) ovat alan tutkija- ja jatkokoulutuksen infopaikka. ==Hallitus 2010 ja 2011-== Prof. Risto Ilmoniemi, Aalto-yliopiston Lääketieteellisen tekniikan ja laskennallisen tieteen laitos (BECS), puheenjohtaja; TkT Jari Viik Tampereen teknillisen yliopiston Lääketieteellisen tekniikan laitos, varapuheenjohtaja; FT Mika Tarvainen Itä- Suomen yliopisto, sihteeri; Prof. Pekka Hänninen, Turun yliopisto; Rosa-Maria Inkinen, HUS; Prof. Timo Jämsä, Oulun yliopisto; Prof. Pasi Karjalainen, Itä- Suomen yliopisto; FT Tiina Lyyra-Laitinen Kuopion yliopistollinen sairaala; Prof. Tapio Seppänen Oulun yliopisto Luokka:Suomalaiset tiedeyhdistykset Luokka:Suomalaiset terveystieteelliset järjestöt
Ander Iturraspe

Ander Iturraspe Derteano (s. 8. maaliskuuta 1989 Abadiño, Vizcayan maakunta, Espanja) on espanjalainen jalkapalloilija, pelipaikaltaan keskikenttäpelaaja. Hän edusti Espanjan korkeimmalla sarjatasolla Primera Divisiónissa pitkään bilbaolaista Athleticia ja viimeisellä kaudellaan 2019–2020 Espanyolia. Hän pelasi Espanjan maajoukkueessa kaksi ottelua vuonna 2014. Iturraspe on Athleticin oma kasvatti ja edustanut seuraa kaudesta 1999–2000 lähtien. Kaudet 2008–2010 hän kuului vielä seuran reservijoukkueen Athletic B:n kokoonpanoon, mutta pelasi kaikkiaan 24 ottelussa edustusjoukkueessa. Ensiesiintymisensä hän teki 14. syyskuuta 2008 Primera Divisiónin ottelussa Málagaa vastaan. Kaudeksi 2010–2011 hänet nostettiin pysyvästi edustusjoukkueeseen. Iturraspe kuului myös Espanjan alle 21-vuotiaiden maajoukkueeseen. == Lähteet == == Aiheesta muualla == * Ander Iturraspen esittely Athleticin sivustolla Luokka:Espanjalaiset jalkapalloilijat Luokka:Baskijalkapalloilijat Luokka:Vuonna 1989 syntyneet Luokka:Elävät henkilöt
Pömpeli

Pömpeli on suomalainen vuonna 1993 Härmässä perustettu kansanmusiikkiyhtye. Yhtyeen perustajajäseniä olivat Tiina Erkkilä, Veli Kujala, Risto Kupari, Ilkka Norjamäki ja Päivi Pihakari. Yhtye on tehnyt keikkoja Suomessa, Ruotsissa, Virossa, Latviassa ja Ranskassa. == Kokoonpano == Vuonna 2024 yhtyeen kokoonpano on: * Tiina Erkkilä (o.s. Hakomäki) (viulu ja 2-rivinen) * Aarni Kupari (viulu, saksofoni ja laulu) * Iiro Kupari (laulu ja viulu) * Risto Kupari (ent. Ranne)(laulu, kitara ja mandoliini) * Jukka Luomala (harmoni) * Päivi Pihakari (laulu ja viulu) == Diskografia == Yhtye on julkaissut kahdeksan levyä: * Hilapiäles (1998) * Tappelulauluja (1999) * Pahnikas (2003) * "1868" (2005) * Viinalauluja (2008) * Pelimannin jouluvirret (2012) * Fililoora (2013) * Röpehillänsä (2018) ==Aiheesta muualla== *Yhtyeen kotisivut Luokka:Suomalaiset kansanmusiikkiyhtyeet
Mizan Zainal Abidin

Mizan Zainal Abidin (s. 22. tammikuuta 1962 Kuala Terengganu) on Malesian Terengganun osavaltion sulttaani. Hänet kruunattiin Terengganun sulttaaniksi isänsä Mahmudin kuoltua vuonna 1998. Sulttaani Mizan toimi Malesian kuninkaan virassa vuosina 2006-2011. Mizan on naimisissa Nur Zahirahin kanssa ja heillä on neljä lasta. == Lähteet == Luokka:Malesian kuninkaat Luokka:Terengganun sulttaanit Luokka:Vuonna 1962 syntyneet Luokka:Elävät henkilöt
John Spencer

John Spencer (20. joulukuuta 1946 New York – 16. joulukuuta 2005 Los Angeles) oli yhdysvaltalainen näyttelijä. Spencer syntyi alempaan keskiluokkaan kuuluneeseen perheeseen New Yorkissa ja vietti lapsuutensa Totowassa New Jerseyssä. Hän kirjautui vuonna 1963 Professional Children's School -esiintymiskouluun New Yorkissa, missä hänen opiskelutovereitaan olivat mm. Liza Minnelli ja viulisti Pinchas Zukerman. Spencer tunnetaan kenties parhaiten vuosina 1999–2006 esitetystä draamasarjasta West Wing, jossa hän näytteli Valkoisen talon kansliapäällikkö Leo McGarryä. Spencer palkittiin roolistaan parhaalla sivuosan Emmyllä vuonna 2002, ja hän näytteli sarjassa kuolemaansa saakka. Spencer esiintyi myös mm. tv-sarjassa L.A. Law sekä elokuvissa Cop Land, Neuvottelija ja The Rock – paluu helvettiin, jossa hän tulkitsi fiktiivisen FBI-johtajan James Womackin roolin. Spencer kuoli sydänkohtaukseen sairaalassa Los Angelesissä joulukuussa 2005, vain neljä päivää ennen 59-vuotispäiväänsä. Hänen kuolemansa käsikirjoitettiin tv-sarjaan West Wing, jossa varapresidenttiehdokkaaksi päätynyt Leo McGarry menehtyi äkilliseen sairauskohtaukseen vaalipäivän iltana. Tunnetuimman roolihahmonsa Leo McGarryn tavoin myös Spencerillä oli ollut nuorempana alkoholiongelma. == Lähteet == == Aiheesta muualla == * John Spencerin muistokirjoitus Helsingin Sanomissa * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1946 syntyneet Luokka:Vuonna 2005 kuolleet
Rembert Weakland

Rembert George Weakland (2. huhtikuuta 1927 – 22. elokuuta 2022) oli yhdysvaltalainen katolisen kirkon pappi, joka toimi Milwaukeen arkkipiispana vuosina 1977–2002. Weakland syntyi Pattonissa, Pennsylvaniassa ja lähti noviisiksi benediktiiniläisluostariin vuonna 1945. Teologiaa hän opiskeli Roomassa ja Latrobessa. Hänet vihittiin papiksi Italiassa 24. kesäkuuta 1951. Hän opiskeli myös musiikkia muun muassa Juilliard Schoolissa ja toimi vuosina 1957–1963 musiikinopettajana. Vuosina 1967–1977 hän toimi Kansainvälisen benediktiiniläisliiton apottipriimaksena. Weakland vihittiin Milwaukeen arkkipiispaksi 8. marraskuuta 1977 ja hän jäi eläkkeelle piispanvirasta 24. toukokuuta 2002 täytettyään 75 vuotta. Hän ehti toimia arkkipiispana miltei 25 vuotta. Ennen eläkkeellejäämistä kävi ilmi että hän oli maksanut entiselle rakastajalleen 450 000 dollaria hiippakunnan varoja, jotta tämä olisi pysynyt hiljaa heidän suhteestaan. Mies oli väittänyt Weaklandin käyttäneen häntä seksuaalisesti hyväksi. Uransa aikana Weaklandiä pidettiin yhtenä liberaaleimmista katolisista piispoista Yhdysvalloissa. Vuonna 2009, muistelmiensa julkaisun yhteydessä hän kertoi julkisesti olevansa homoseksuaali. == Lähteet == Luokka:Yhdysvaltalaiset katoliset arkkipiispat Luokka:Vuonna 1927 syntyneet Luokka:Vuonna 2022 kuolleet
Koirasalamanteri

Koirasalamanteri eli täpläkoirasalamanteri (Necturus maculosus) on pohjoisamerikkalainen vedessä elävä salamanterilaji. == Ulkonäkö == Koirasalamanteri kasvaa 20-50 cm:n pituiseksi. Laji on väritykseltään yleensä harmaa tai ruskea sinimustin kuvioin. Silmiä pitkin kulkee tumma juova kyljille. Vatsa on harmaa ja täpläinen. Koirasalamanterilla on selkeästi näkyvät pensasmaiset voimakkaan punaruskeat ulkoiset kidukset. Ne sijaitsevat pään takana kolmena parina. Kidusten koko ja muoto vaihtelee veden laadun mukaan. Mitä viileämpää ja hapekkaampaa vettä sitä pienemmät ja haarattomammat kidukset ovat. Vartalo on pitkä ja litteä. Lyhyissä raajoissa on neljä varvasta. Iso pyrstö on sivuilta litistynyt. Kiehtova maailmamme, ryhmä 3, kortti 39: koirasalamanteri, Mestarikustannus Oy 1996 Koirasalamanterin kyljissä on poikittaisuurteita. Raajat ovat jokseenkin vahvat. Vallardi, Francesco (päätoimittaja), Suuri Eläinkirja, Linnut, Matelijat ja Sammakkoeläimet, WSOY 1965 == Elintavat == Koirasalamanteri on yöaktiivinen ja liikkuu vain suppealla (200 m) alueella piilotellen puiden alla ja kivenkoloissa päivisin. Varsinkin sameissa vesissä se saattaa liikkua päivisinkin tuntiessaan olonsa turvalliseksi. Se pysyttelee tiiviisti pohjan tuntumassa ryömien pohjamudassa. Uidessaan koirasalamanteri heiluttaa pyrstöään sivusuunnassa jalat kylkiä vasten painettuina. Koirasalamanteri saalistaa maaten pohjassa odottaen virran tuovan kohdalle ajelehtivia selkärangattomia, pikkukaloja ja toisia sammakkoeläimiä. Koirasalamanteri vaatii melko korkeaa veden happipitoisuutta. Vähähappisissa ja likaisissa vesissä kidukset kasvavat suuriksi ja tuuheiksi. Se pitää kiduslehtensä siisteinä haromalla niitä jaloillaan. Koirasalamanteri sietää hyvin kylmää vettä ja saattaa olla aktiivinen jään alla. Se elää joissa, järvissä, kanavissa ja virroissa. Koirasalamanteri esiintyy yleisenä Yhdysvaltain itä- ja keskiosissa, ja levinneisyys ulottuu myös Kanadan puolelle Suurten järvien alueelle. == Lisääntyminen == Koirasalamanteri tulee sukukypsäksi 5-7 vuoden iässä. Ne kutevat loppukesällä tai syksyllä ennen kuin asettuvat talvihorrokseen. Itse muninta tapahtuu vasta keväällä huhti-kesäkuussa. Joidenkin lähteiden mukaan naaras munisi syksyllä tai talvella. O'Shea M. & Halliday T., Matelijat ja sammakkoeläimet, readme.fi/Dorling Kindersley 2009, 256 s. Naaraan koosta riippuen munien määrä vaihtelee 18 ja 880 välillä. Tavallisimmin munia on 20-300. Munien halkaisija on noin 6 mm ja niitä ympäröi hyytelöpallo. Naaras laskee munat puiden tai kivien alle tekemäänsä pieneen hiekkakuoppaan. Munat kehittyvät noin kahdessa kuukaudessa. Tänä aikana naaras vartioi niitä poiketen useimmista muista sammakkoeläimistä. Poikasten kuoriutuessa niillä on vielä ruskuaispussi alapuolellaan. Se ravitsee poikasia ensimmäiset kaksi kuukautta kunnes ne kykenevät hankkimaan itse ravintonsa. Tällöin poikaset ovat noin neljän senttimetrin pituisia. Poikaset muistuttavat jo syntyessään paljon aikuisia pienemmässä koossa. == Lähteet == Luokka:Salamanterieläimet
Juhani Vähäkangas

Martti Juhani Vähäkangas (9. syyskuuta 1932 Raahe – 29. huhtikuuta 2014 Raahe) oli suomalainen poliitikko. Hän oli kansanedustaja SKDL:n ja Vasemmistoliiton ryhmissä vuosina 1978–1995. Ennen eduskuntauraansa Vähäkangas elätti itsensä työnjohtajana, Raahen kaupungin toimistovirkailijana ja isännöitsijänä. Vähäkangas nousi eduskuntaan elokuussa 1978, kun Kauko Hjerppe siirtyi Kuopion läänin maaherraksi. Vähäkangas uusi paikkansa Oulun läänin vaalipiirissä neljissä seuraavissa vaaleissa. Eduskunnassa hän kuului liikenne-, laki- ja talous- sekä suureen valiokuntaan. Vähäkangas oli presidentin valitsijamies vaaleissa 1968, 1978, 1982 ja 1988. Hän oli Raahen kaupunginvaltuustossa 1956–2004Tulokset / Raahe (Helsingin Sanomat 2000);Ehdokkaat / Raahe (Oikeusministeriö 2004). Vuosina 1968–1984 Vähäkangas oli valtuuston puheenjohtaja. Vähäkangas kuului muun muassa SKDL:n liittoneuvostoon, Revon sähkön johtokuntaan, Osuuskunta Ekan ja Rautaruukin hallintoneuvostoihin sekä Oulun yliopistollisen keskussairaalan johtokuntaan. Vähäkankaalle myönnettiin kunnallisneuvoksen arvonimi vuonna 1993. Hän johti Eläkeläiset-yhdistystä vuoteen 2006. ==Lähteet== Luokka:Kansanedustajat Luokka:Oulun vaalipiiri Luokka:SKDL:ssä vaikuttaneet henkilöt Luokka:Vasemmistoliiton poliitikot Luokka:Raahen kaupunginvaltuutetut Luokka:Vuonna 1932 syntyneet Luokka:Vuonna 2014 kuolleet